4.pielikums

Ministru kabineta

2009.gada 7.aprīļa

noteikumiem Nr.300

Izziņa par atzinumos sniegtajiem iebildumiem

|  |
| --- |
| **likumprojektam “Grozījumi Kredītu reģistra likumā”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - | - | **-** | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 23. maijs VSS - 442, 2019. gada 25. jūnijs, 2019. gada 5. jūlijs - elektroniskā saskaņošana pirms virzības uz Ministru kabinetu, 2019. gada 5. jūlijs starpinstitūciju sanāksme. |
|  |  |
| Saskaņošanas dalībnieki | Tieslietu ministrija, Ekonomikas ministrija, Iekšlietu ministrija, Vides aizsardzības un reģionālās attīstības ministrija, Latvijas Banka, Finanšu un kapitāla tirgus komisija, Latvijas Finanšu nozares asociācija, Latvijas Darba devēju konfederācija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Vides aizsardzības un reģionālās attīstības ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Atzinums uz 23.05.2019.** | **Tieslietu ministrija**Saskaņā ar Ministru kabineta 2009. gada 15. decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” (turpmāk- MK instrukcija) 13. punktu anotācijas I sadaļas 1. punktā „Pamatojums” norāda atsauci uz Deklarāciju par Ministru kabineta iecerēto darbību, attīstības plānošanas dokumentiem vai tiesību aktiem, no kuriem izriet nepieciešamība izstrādāt projektu vai kuru īstenošanu veicinās projekts. Tieslietu ministrijas ieskatā anotācijas I sadaļas 1. punktā minētais pamatojums nenorāda uz nepieciešamību izstrādāt vai īstenot projektu atbilstoši MK instrukcijā noteiktajam. Ņemot vērā minēto, lūdzam precizēt anotācijas I sadaļas 1. punktu. | **Iebildums ņemts vērā**Papildināta anotācija. |  |
| 2. | **Atzinums uz 23.05.2019.** | **Tieslietu ministrija**Likumprojekta 1. pants paredz izmantot tehnoloģisku risinājumu, kas cita starpā nodrošina pieteikumā ietvertās informācijas nemainīgumu. Saskaņā ar Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 5. panta 1. punkta d) apakšpunktu personas datiem ir jābūt precīziem un atjauninātiem, un ir jāveic visi saprātīgi pasākumi, lai nodrošinātu, ka neprecīzi personas dati, ņemot vērā nolūkus, kādos tie tiek apstrādāti, bez kavēšanās tiktu dzēsti vai laboti. Ņemot vērā minēto, lūdzam sākotnējās ietekmes novērtējuma ziņojumā (anotācijā) (turpmāk – anotācija) ietvert papildu skaidrojumu, vai likumprojekta 1. pantā ir ievērots Datu regulā minētais datu precizitātes princips. | **Iebildums ņemts vērā**Papildināta anotācija. |  |
| 3. | **Atzinums uz 23.05.2019.** | **Tieslietu ministrija**Saskaņā ar anotācijas I sadaļas 2. punktu personas identificēšanu cita starpā var veikt, izmantojot piekļuvi oficiālās elektroniskās adreses kontam saskaņā ar Oficiālās elektroniskās adreses likumu. Norādām, ka atbilstoši Oficiālās elektroniskās adreses likuma pārejas noteikumu 3. punktam reģistros reģistrēts tiesību subjekts oficiālās elektroniskās adreses kontu aktivizē no 2019. gada 1. janvāra līdz 2019. gada 31. decembrim, un oficiālās elektroniskās adreses izmantošana reģistros reģistrētam tiesību subjektam ir obligāta no 2020. gada 1. janvāra. Ievērojot minēto, lūdzam anotācijā precizēt personas identifikācijas procedūru līdz 2020. gada 1. janvārim. | **Iebildums ņemts vērā**Papildināta anotācija. |  |
| 4. | **Atzinums uz 23.05.2019.****“1. pants** 1. pantā:aizstāt 7. punkta “a” apakšpunktā vārdus “vai veidā, par kuru reģistra dalībnieks vai Valsts kase un iespējamais klients iepriekš rakstveidā vienojušies” ar vārdiem “vai izmantojot tehnoloģisku risinājumu, kas nodrošina pieteikumā ietvertās informācijas nemainīgumu un sniedz pārliecību par personas identitāti”;aizstāt 10. punkta “a” apakšpunktā vārdus “vai veidā, par kuru reģistra dalībnieks vai Valsts kase un iespējamais klienta galvinieks iepriekš rakstveidā vienojušies” ar vārdiem “vai izmantojot tehnoloģisku risinājumu, kas nodrošina pieteikumā ietvertās informācijas nemainīgumu un sniedz pārliecību par personas identitāti”.”**Atzinums uz 25.06.2019.** | **Vides aizsardzības un reģionālās attīstības ministrija**Saskaņā ar Kredītu reģistra likuma 3. panta pirmo daļu Kredītu reģistrs (turpmāk – reģistrs) ir valsts informācijas sistēma, un tās pārzinis ir Latvijas Banka. Lai noregulētu reģistra iespējamo klientu un iespējamo klienta galvinieku tiesības, projektā piedāvāts veikt minēto personu identifikāciju pieteikuma iesniegšanas procesā, izmantojot tehnoloģisku risinājumu, kas nodrošina pieteikumā ietvertās informācijas nemainīgumu un sniedz pārliecību par personas identitāti. Vienlaikus no projekta anotācijas (I. sadaļas 2.punkts) izriet, ka attālināta identificēšana (valsts noteiktie tehnoloģiskie risinājumi, kurus izmantojot var veikt personas, kura nav personīgi piedalījusies identifikācijas procedūrā klātienē, identifikāciju) ir iespējama saskaņā ar Ministru kabineta 2018. gada 3. jūlija noteikumiem Nr. 392 "Kārtība, kādā Noziedzīgi iegūtu līdzekļu legalizācijas un terorisma finansēšanas novēršanas likuma subjekts veic klienta neklātienes identifikāciju".Ministrija vērš uzmanību, ka Noziedzīgi iegūtu līdzekļu legalizācijas un terorisma finansēšanas novēršanas likuma subjektu loks aptver tostarp privātpersonas administratīvā procesa izpratnē, tādēļ attālinātās identifikācijas prasības minēto subjektu klientiem ietver arī tādus identifikācijas veidus kā, piemēram, videoidentifikāciju, personu apliecinošā dokumenta fotouzņēmuma un pašportreta elektroniska fotouzņēmuma salīdzināšanu u.c., kas nav atzīstams par pietiekami drošu personas elektroniskās identifikācijas līdzekli Fizisko personu elektroniskās identifikācijas likuma izpratnē, piešķirot tiesības iesniegt pieteikumu un tikt identificētam, lai kļūtu par valsts informācijas sistēmas (reģistra) iespējamo klientu vai iespējamo klienta galvinieku.Ņemot vērā iepriekš minēto, Ministrija lūdz aizstāt projekta 1. pantā minēto formulējumu ar atsauci uz kārtību, ka piekļuve reģistram tiek nodrošināta ar Fizisko personu elektroniskās identifikācijas likumā paredzētajiem elektroniskās identifikācijas līdzekļiem vai Eiropas Parlamenta un Padomes 2014. gada 23. jūlija Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (eIDAS regula), īstenošanas regulas Nr.1502 līdzekļiem ar augstu vai būtisku līmeni.Tādējādi reģistra pakalpojumu saņēmēju (iespējamo klientu un iespējamo klienta galvinieku) tiesības netiktu ierobežotas un vienlaikus tiktu nodrošināti vienoti piekļuves principi un prasības ikvienam Eiropas Savienības dalībvalsts iedzīvotājam.Projektā piedāvāts grozīt Kredītu reģistra likuma 1. panta 7. un 10.punktu, piešķirot tiesības kļūt par iespējamo Kredītu reģistra dalībnieka vai Valsts kases klientu vai klienta galvinieku, iesniedzot rakstveida pieteikumu vai izmantojot tehnoloģisku risinājumu, kas nodrošina pieteikumā ietvertās informācijas nemainīgumu un sniedz pārliecību par personas identitāti.Ministrijas ieskatā piedāvātais tiesību normu grozījumu formulējums ir tiesiski nenoteikts un pārāk plaši interpretējams, tādēļ uzturam piedāvājumu izmantot spēkā esošo normatīvo aktu fizisko personu elektroniskās identifikācijas jomā terminoloģiju un paredzēt, ka par iespējamo klientu vai iespējamo klienta galvinieku var kļūt, izmantojot Fizisko personu elektroniskās identifikācijas likumā paredzētos elektroniskās identifikācijas līdzekļus vai Eiropas Parlamenta un Padomes 2014. gada 23. jūlija Regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (eIDAS regula), īstenošanas regulas Nr.1502 līdzekļus ar augstu vai būtisku līmeni. | **Iebildums ņemts vērā daļēji**Ierosinātie grozījumi konkrētajā gadījumā attiecas tikai uz to personu identifikāciju, kuras vēršas pie Kredītu reģistra dalībniekiem vai Valsts kases kā finanšu pakalpojumu sniedzējiem ar pieteikumu kļūt par šo finanšu pakalpojumu sniedzēju klientiem vai klienta galviniekiem.Attiecīgās normas neregulē kārtību, kādā fiziskas un juridiskas personas var izmantot tiesības pieprasīt un saņemt Kredītu reģistrā iekļautās ziņas.Šādas kārtības normatīvais regulējums pastāv un saskaņā ar Kredītu reģistra likuma 17. pantu to ir noteikusi Latvijas Banka 2018. gada 18. janvāra noteikumos Nr. 160 "Kredītu reģistra noteikumi" (<https://likumi.lv/ta/id/296597>).Attiecībā uz Kredītu reģistrā iekļauto ziņu izsniegšanu interneta vietnē minēto Latvijas Bankas noteikumu 354.4. punktā ir noteikts, ka klients vai klienta galvinieks Kredītu reģistrā iekļautās ziņas var saņemt interaktīvi, autentificējoties Kredītu reģistra elektroniskās apkalpošanas interneta vietnē (adrese: https://manidati.kreg.lv) ar klientam vai klienta galviniekam, kas ir fiziskā persona, vai juridiskās personas, kura ir klients vai klienta galvinieks, pārstāvim Latvijā izsniegtu šādu elektroniskās identifikācijas līdzekli:354.4.1. personas apliecību;354.4.2. Fizisko personu elektroniskās identifikācijas likumā paredzēto citu kvalificētu vai kvalificētu paaugstinātas drošības elektroniskās identifikācijas līdzekli, kura pieņemšanu nodrošina Latvijas Banka;354.4.3. Eiropas Komisijai paziņotu un Eiropas Savienības Oficiālajā Vēstnesī publicētu elektroniskās identifikācijas līdzekli, kas atbilst būtiskam vai augstam uzticamības līmenim Eiropas Parlamenta un Padomes 2014. gada 23. jūlija Regulas Nr. 910/2014/ES par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK, izpratnē, kura pieņemšanu nodrošina Latvijas Banka.Tādējādi attiecīgais Latvijas Bankas noteiktais regulējums par Kredītu reģistrā iekļauto ziņu izsniegšanu fiziskām personām, kas ir Kredītu reģistra dalībnieku vai Valsts kases klienti vai klienta galvinieki, jau nodrošina tādu kārtību, kāda attiecībā uz konkrēto jautājumu ir ierosināta Vides aizsardzības un reģionālās attīstības ministrijas atzinumā.Latvija, ieviešot AML 4. un 5. direktīvu, izvēlējās kā klienta neklātienes ID līdzekļus noteikt ne tikai eIDAS, bet vēl trīs. Tie paredzētu Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā un MK noteikumos par neklātienes klienta identifikāciju, ko veic minētā likuma subjektus ML/TF/PF risku vadībai. Šīs metodes ir starptautiski izmantotas un tika pārņemtas Latvijā, lai nodrošinātu mūsu finanšu sektora konkurētspēju.Atšķirīga attieksme ir pretrunā ar to, kas notiek pārējā tirgū. Nebanku aizdevēji nav Kredītu reģistra dalībnieki, viņi ziņo tikai kredītinformācijas birojiem. Viņiem nav ierobežojuma izsniegt aizdevumus neklātienē identificētiem klientiem (var identificēt ar vēl vienkāršākām metodēm nekā tas ir bankām atļauts, proti, 1 centa maksājuma metodi).Ja skatāmies starptautiski, tad finanšu sektorā jaunu klientu piesaistei ir parasts izmantot metodes ārpus eIDAS un uzraugi to aktīvi atbalsta/regulē/skaidro. Latvijas finanšu sektoram ir būtiski piesaistīt klientus no citām ES valstīm, ņemot vērā būtisko kritumu NVS klientu segmentā.Vienošanās panākta 2019. gada 5. jūlija starpinstitūciju sanāksmē, skatīt papildināto 1. panta redakciju.Papildināts likumprojekta anotācijas I sadaļas 2.punkts ar MK noteikumu par klienta neklātienes identifikāciju 7.punktā ietverto identifikācijas veidu uzskaitījumu. | ***“1. pants*** *1. pantā:**aizstāt 7. punkta “a” apakšpunktā vārdus “vai veidā, par kuru reģistra dalībnieks vai Valsts kase un iespējamais klients iepriekš rakstveidā vienojušies” ar vārdiem “vai saskaņā ar normatīvajiem aktiem par personu neklātienes identifikāciju, izmantojot tehnoloģisku risinājumu, kas nodrošina pieteikumā ietvertās informācijas nemainīgumu un sniedz pārliecību par personas identitāti";**aizstāt 10. punkta “a” apakšpunktā vārdus “vai veidā, par kuru reģistra dalībnieks vai Valsts kase un iespējamais klienta galvinieks iepriekš rakstveidā vienojušies” ar vārdiem “vai saskaņā ar normatīvajiem aktiem par personu neklātienes identifikāciju, izmantojot tehnoloģisku risinājumu, kas nodrošina pieteikumā ietvertās informācijas nemainīgumu un sniedz pārliecību par personas identitāti".”* |
| 5. | **Atzinums uz 23.05.2019.** | **Vides aizsardzības un reģionālās attīstības ministrija**Vienlaikus lūdzam precizēt projekta anotāciju, izslēdzot atsauci uz identifikāciju saskaņā ar Ministru kabineta 2018. gada 3. jūlija noteikumiem Nr. 392 "Kārtība, kādā Noziedzīgi iegūtu līdzekļu legalizācijas un terorisma finansēšanas novēršanas likuma subjekts veic klienta neklātienes identifikāciju". Ar minēto kārtību var tik regulēta privātpersonas (reģistra dalībnieka klienta) identifikācija, iesniedzot pieteikumu reģistra dalībniekam, bet šādas pašas identifikācijas prasības nevar tikt attiecināts uz reģistra dalībnieka klientu, tajā brīdī, kad tiek pausta griba kļūt par valsts informācijas sistēmas (reģistra) iespējamo klientu vai iespējamo klienta galvinieku. | **Iebildums nav ņemts vērā**Atzinumā norādītais, ka "ar minēto [Ministru kabineta 2018. gada 3. jūlija noteikumos Nr. 392 noteikto] kārtību var tik regulēta privātpersonas (reģistra dalībnieka klienta) identifikācija, iesniedzot pieteikumu reģistra dalībniekam" atbilst likumprojekta mērķim un anotācijā norādītajam pamatojumam.Savukārt atzinumā papildu norādītais, ka "šādas pašas identifikācijas prasības nevar tikt attiecināts uz reģistra dalībnieka klientu, tajā brīdī, kad tiek pausta griba kļūt par valsts informācijas sistēmas (reģistra) iespējamo klientu vai iespējamo klienta galvinieku" nav attiecināms uz konkrēto regulējumu, kas paredzēts tikai gadījumiem, kad persona vēršas pie Kredītu reģistra dalībniekiem vai Valsts kases ar pieteikumu kļūt par to klientiem vai klienta galviniekiem, nevis vēršas Kredītu reģistrā ar lūgumu izsniegt Kredītu reģistrā iekļautās ziņas, kam ir atsevišķs Latvijas Bankas noteikts regulējums (skat. iepriekšējo punktu).Vienošanās panākta 2019. gada 5. jūlija starpinstitūciju sanāksmē. |  |
| 6. | **Atzinums uz 23.05.2019.**"**2. pants** Papildināt 15. panta pirmo daļu ar 5.1 punktu šādā redakcijā:"51) personu, kas ir šā reģistra dalībnieka klienta, klienta galvinieka, iespējamā klienta vai iespējamā klienta galvinieka patiesais labuma guvējs Noziedzīgi iegūtu līdzekļu legalizācijas un terorisma finansēšanas novēršanas likuma izpratnē, un to apliecina Latvijas Republikas vai ārvalsts informācijas sistēmā reģistrētas ziņas vai dokumenti;".**3. pants** Papildināt 39. panta pirmo daļu ar 5.1 punktu šādā redakcijā:"51) personu, kas ir Valsts kases klienta, klienta galvinieka, iespējamā klienta vai iespējamā klienta galvinieka patiesais labuma guvējs Noziedzīgi iegūtu līdzekļu legalizācijas un terorisma finansēšanas novēršanas likuma izpratnē, un to apliecina Latvijas Republikas vai ārvalsts informācijas sistēmā reģistrētas ziņas vai dokumenti;". " | **Tieslietu ministrija**Likumprojekts paredz papildināt 15. panta pirmo daļu ar 5.1 punktu šādā redakcijā - “personu, kas ir šā reģistra dalībnieka klienta, klienta galvinieka, iespējamā klienta vai iespējamā klienta galvinieka patiesais labuma guvējs Noziedzīgi iegūtu līdzekļu legalizācijas un terorisma finansēšanas novēršanas likuma izpratnē, un to apliecina Latvijas Republikas vai ārvalsts informācijas sistēmā reģistrētas ziņas vai dokumenti”.Vēršam uzmanību, ka saskaņā ar Kredītu reģistra likuma 1. pantā iekļautajām definīcijām “klients”, “klienta galvinieks”, “iespējamais klients”, kā arī “iespējamā klienta galvinieks” var būt ne tikai juridiska, bet arī fiziska persona. Savukārt Noziedzīgi iegūtu līdzekļu legalizācijas un terorisma finansēšanas novēršanas likuma 1. panta 5. punkts definēts, ka patiesais labuma guvējs ir fiziskā persona, kura ir klienta — juridiskās personas — īpašnieks vai kura kontrolē klientu, vai kuras vārdā, labā, interesēs tiek nodibinātas darījuma attiecības vai tiek veikts gadījuma rakstura darījums.Tāpat arī anotācijā ir norādīts, ka likumprojekts paredz reģistra dalībniekiem radīt iespēju no publiska reģistra iegūt ziņas par klientu – juridisku personu – patiesajiem labuma guvējiem. Līdz ar to Tieslietu ministrijas ieskatā būtu precizējams 15. panta pirmās daļas 5.1punkts, kā arī 39. panta pirmās daļas 5.1punkts, lai būtu saprotams, ka šajos gadījumos klients, klienta galvinieks, iespējamais klients vai iespējamā klienta galvinieks ir juridiska persona. | **Iebildums ņemts vērā**Papildināta anotācija. Ierosinām saglabāt likumprojekta tekstu par reģistra dalībnieka iespējām veikt Kredītu reģistrā iekļauto ziņu pieprasījumus attiecībā uz patieso labuma guvējiem nespecificējot, ka par patieso labuma guvējiem tikai saistībā ar klientiem/klienta galviniekiem – juridiskām personām. Nākotnē var rasties situācija, ka Kredītu reģistrā iekļautās ziņas varētu tikt pieprasītas arī par fizisko personu patiesajiem labuma guvējiem. Noziedzīgi iegūtu līdzekļu legalizācijas un terorisma finansēšanas novēršanas likumā ietvertais patiesā labuma guvēja termins ir attiecināms uz visām personām – kā juridiskām, tā fiziskām, kā arī uz juridiskiem veidojumiem, kas nav juridiskas personas.Papildus likumprojektā precizēts Noziedzīgi iegūtu līdzekļu legalizācijas un terorisma finansēšanas novēršanas likuma nosaukums, kāds tas būs pēc LR Saeimas 13.06.2019. pieņemto likuma grozījumu spēkā stāšanās. | *"****2. pants*** *Papildināt 15. panta pirmo daļu ar 5.1 punktu šādā redakcijā:**"51) personu, kas ir šā reģistra dalībnieka klienta, klienta galvinieka, iespējamā klienta vai iespējamā klienta galvinieka patiesais labuma guvējs Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē, un to apliecina Latvijas Republikas vai ārvalsts informācijas sistēmā reģistrētas ziņas vai dokumenti;".****3. pants*** *Papildināt 39. panta pirmo daļu ar 5.1 punktu šādā redakcijā:**"51) personu, kas ir Valsts kases klienta, klienta galvinieka, iespējamā klienta vai iespējamā klienta galvinieka patiesais labuma guvējs Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē, un to apliecina Latvijas Republikas vai ārvalsts informācijas sistēmā reģistrētas ziņas vai dokumenti;". "* |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

 Baiba Zvirgzdiņa

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Finanšu tirgus politikas departamentaKredītiestāžu un maksājumu pakalpojumu politikas nodaļas vecākā eksperte |
| (amats) |
| Tālrunis: 67095601 |
| (tālruņa un faksa numurs) |
| baiba.zvirgzdina@fm.gov.lv  |
| (e-pasta adrese) |

Zvirgzdiņa, 67095601

baiba.zvirgzdina@fm.gov.lv